সেঞ্চুরিয়ন, ১৬ জানুয়ারি: সেঞ্চুরিয়ন টেস্টে জয়ের সুবাস পাচ্ছে স্বাগতিক দক্ষিণ আফ্রিকা। ভারতের বিপক্ষে তিন ম্যাচ টেস্ট সিরিজের দ্বিতীয় টেস্টের চতুর্থ দিনে এসে ২৮৬ রানের লিড নেয় স্বাগতিক দক্ষিণ আফ্রিকা। ফলে ভারতের জেতার জন্য প্রয়োজন পড়ে ২৮৭ রান। কিন্তু দ্বিতীয় ইনিংসে ব্যাট করতে নেমে চতুর্থ দিন শেষে ২৩ ওভার মোকাবেলায় ৩৫ রান তুলতেই প্রথম সারির তিন ব্যাটসম্যানকে হারিয়েছে সফরকারীরা। ফলে স্বাগতিকরা সেঞ্চুরিয়ন টেস্ট জয়ের সুবাস পাচ্ছে তা অনেকটা নিশ্চিত করেই বলা যায়।